Existuje náhrada za liek Mydocalm pre tehotné?
Dobrý deň,mala som problém s ramenom, predpísali mi mydocalm. Som ale tehotná. Je za to nejaká náhrada?
Dobrý deň.
Ďakujeme za Vašu otázku.
Liek Mydocalm je viazaný na lekársky predpis.  Pretože chýbajú zodpovedajúce klinické údaje, nemá sa Mydocalm podávať v gravidite (najmä nie v prvom trimestri), pokiaľ jeho očakávaný prínos jasne nepreváži potenciálne riziko pre plod. O jeho indikácii a dávkovaní rozhoduje predpisujúci lekár.
Liek Mydocalm nemá adekvátnu voľnopredajnú náhradu, ktorá sa smie užívať počas tehotenstva. Preto je potrebné opätovne kontaktovať predpisujúceho lekára a prekonzultovať s ním ďalší postup liečby.
Prajem pekný zvyšok dňa.
S pozdravom
PharmDr. Patrícia Čečková